Darwin Gray

Mae Darwin Gray yn gwmni cyfreithiol Cymreig gyda swyddfeydd yng Nghaerdydd a Bangor. Fe’i sefydlwyd yn 2002. Mae’r cwmni wedi’i gofrestru gyda Chymdeithas Cyfreithwyr Cymru a Lloegr.

Mae'r cwmni wedi derbyn cydnabyddiaeth y Cynnig Cymraeg gan Comisiynydd y Gymraeg.

Ym mis Mehefin 2017, Darwin Gray oedd y cwmni cyfreithiol cyntaf yng Nghymru i gael ei achredu am dalu cyflog byw y Living Wage Foundation.

Yn 2022, nododd y cwmni ei ben-blwydd yn 20 oed drwy agor ail swyddfa ym Mangor, Gogledd Cymru. Cafodd y cwmni ei gydnabod hefyd yng nghyfeirlyfr cyfreithiol The Legal 500.

Hefyd yn 2022, enillodd y cwmni wobr ‘Tîm y Flwyddyn’ a gwobr ‘Tîm Cyflogaeth y Flwyddyn’ yng Ngwobrau Cyfreithiol Cymru 2022. Yn yr un flwyddyn, rhestrwyd Darwin Gray gan The Times yn ei ‘Best Law Firms Guide.’

Yn 2023, enillodd y cwmni ‘Tîm Eiddo y Flwyddyn’ a ‘Tîm Cyflogaeth y Flwyddyn’ yng Ngwobrau Cyfreithiol Cymru 2023. Yn yr un flwyddyn, cyrhaeddodd Darwin Gray restr fer Gwobrau ‘Insider Wales Dealmakers’ 2023.

Yn 2024, cyhoeddodd y cwmni ei fod yn dyblu maint ei swyddfa yng Nghaerdydd i ddarparu ar gyfer twf y cwmni.

Mae Darwin Gray yn gwmni cyfreithiol masnachol gwasanaeth llawn, sy’n golygu ei fod yn cynnig gwasanaethau cyfreithiol i fusnesau, elusennau, sefydliadau ac unigolion ar draws meysydd fel anghydfodau masnachol, cyfraith cwmni/corfforaethol, cyfraith cyflogaeth ac AD, eiddo masnachol, ansolfedd, contractau masnachol, ac ewyllysiau a phrofiant.

Cyfeiriadau

Dolenni allanol
 Gwefan swyddogol Darwin Grey

Categori:Cwmnïau Cymru
Categori:Cwmnïau a sefydlwyd yn 2002